178 LESTOIRE DE MERLIN

chent glaiues & espies esmolus si sentreblecierent & naurerent li vn lautre
moult durement. si dura ensi la mellee. iij. iours entiers des la matinee
iusqua la nuit que onques ni ot hauberc ne hiaume oste de teste iusques au
soir quil mangoient tel uiande com il auoient mais ce estoit petit. [cissa]
Mais atant sen taist ore li contes a parler dels tant que lieus en sera & retoume s
a parler du roy artu & de sa compaignie qui sont en la cite de carohaise en
carmelide moult aise & moult honere del roy leodegan .'

En • ceste partie dist li contes que moult demenerent grant ioie & grant (234)
feste en la cite de karohaise de la uictoire & du gaaig quil auoient
fait sour leur anemis. si assamblent lor gent de toutes pars. si i 10
fu li rois artus moult honeres & seruis du roy leodegan & de sa fiUe qui moult
sen pena par le commandement son pere. si auint. j. iour que merlins
prinst les. iij. rois si les traist a vne part & lor dist. biaus signor il [col. /]
me conuient aler el roialme de logres car moult i a grant mestier daide & de
conseil. non mie pour cou que la terre ait encore garde que bien ne soit is
encore rescouse des mal faisans qui i sont mais bien sacies que li baron sont
moult greue des sesnes car trop en i a en la terre. si ont ars. ij. cites en la
terre par lor orguel dont lune est uambieres & lautre clarence. si i sont
assamble les gens de plus de. xl. roialmes & encore croissent chascun iour
plus & plus. Et puis lor conte comment li sesne sont espandu par mi la terre 20
dont lune partie en uait sour le roy yder en comuaille [c 155 b] & lautre sour le
roy loth en orkanie & en leonois. & la tierce sor le roy clarion de norhomber-
lande & sour le due de cambenic. Apres lor conte toutes les noises & toutes
les batailles qui ont este & les confitures qui ont este entre les rois & les
sesnes , & le grant parlement quil tindrent par coi il assistrent les. ij. 